Document ID: 31996R0956

KOMISIJAS REGULA (EK) Nr. 956/96
(1996. gada 30. maijs),
ar ko groza Regulu (EK) Nr. 2883/94, kura nosaka prognozēto bilanci to lauksaimniecības produktu piegādei Kanāriju salās, attiecībā uz kuriem Padomes Regulas (EEK) Nr. 1601/92 2., 3., 4. un 5. pantā paredzēti īpaši pasākumi
EIROPAS KOPIENU KOMISIJA,
ņemot vērā Eiropas Kopienas dibināšanas Līgumu,
ņemot vērā Padomes 1987. gada 16. marta Regulu (EEK) Nr. 822/87 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1544/95[2] un jo īpaši tās 56. panta 4. punktu,
ņemot vērā Padomes 1992. gada 15. jūnija Regulu (EEK) Nr. 1601/92, ar ko ievieš īpašus pasākumus attiecībā uz noteiktiem lauksaimniecības produktiem Kanāriju salās[3], kurā jaunākie grozījumi izdarīti ar Komisijas Regulu (EK) Nr. 2537/95[4] un jo īpaši tās 3. panta 4. punktu un 7. panta otro daļu,
tā kā Komisijas 1995. gada 5. decembra Regula (EK) Nr. 2805/95, ar ko nosaka eksporta kompensācijas vīna nozarē un atceļ Regulu (EEK) Nr. 2137/93[5], ievieš grozījumus attiecībā uz to, kā nosakāmas eksporta kompensācijas vīna nozarē, neatkarīgi no vīnu spirta satura izsakot tās uz vienu hektolitru;
tā kā Regulas (EEK) Nr. 1601/92 3. panta 2. punktā minētie atbalsta apmēri atbilst kompensāciju apmēriem, ņemot vērā apstākļus, ko nosaka arhipelāga ģeogrāfiskais stāvoklis; tā kā atbalsta apmēri sakarā ar izdarītajiem grozījumiem attiecībā uz kompensāciju apmēriem iepriekšminētajā regulā būtu jākoriģē;
tā kā šajā regulā paredzētie pasākumi saskan ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Komisijas Regulas (EK) Nr. 2883/94[6] XII pielikuma B daļu aizvieto ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1996. gada 30. maijā

Labels: 3
18
17
5